Øystein Singsaas

Øystein Singsaas (født 1945) er norsk journalist og statssekretær. Han har vært ansatt i NRK i 25 år, deriblant som redaksjonssjef og korrespondent i Paris. Han har i tillegg jobbet flere år som statssekretær og var til sist kommunikasjonsdirektør ved Ullevål universitetssykehus. 

Han er cand. philol. fra Universitetet i Oslo (1974) med fransk hovedfag og har studert i både USA og Frankrike.  

Singsaas arbeidet i 25 år i NRK i ulike stillinger, deriblant programsekretær, redaksjonssekretær og redaksjonssjef i Dagsnytt, samt i Nyhetsavdelingen i fjernsynet med ansvar for Lørdagsrevyen. Singsaas har også vært utstasjonert som NRKs korrespondent i Paris i perioden 1986–1990. Han var programleder i Ungdommens radioavis i sine yngre år. 

Han har også vært statssekretær ved Statsministerens kontor under Gro Harlem Brundtlands siste regjering (1992–1996) med ansvar for pressesaker,Singsaas ny statssekretær - Statsministerens kontor/Pressemelding 20. mai 1992 i tillegg til at han har hatt stillingen som statssekretær i Forsvarsdepartementet (2000–2001). Han var kommunikasjonsdirektør ved Ullevål universitetssykehus (UUS) fra 2004 og til han gikk av med pensjonen i 2007.  

 Bibliografi 
 Meditation ponctuelle: Analyse thématique et stylistique des billets "Au jour le jour" de Robert Escarpit dans le Monde (Hovedoppgave i fransk, 1974)

Referansee

Kategori:Norske journalister
Kategori:Norske radioprogramledere
Kategori:Norske kommunikasjonsfolk
Kategori:Statssekretærer fra Ap
Kategori:NRK-journalister
Kategori:NRK-korrespondenter
Kategori:NRK-ledere
Kategori:Programledere for NRK Radio